hu hu hu hu en en hu sv de en en hu hu hu hu it en pt hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Várja a fintech startupokat az Erste digitális platformja, a George | FinTechZone
írta EGRI SZILVIA | 2018. 01. 25. | Hazai digitális bankolás, Nemzetközi digitális bankolás, Összes hír
API | Erste Bank | fintech | George | PSD2
A napokban elstartolt második pénzforgalmi irányelv, a PSD2 lehetőségeit meglovagolva az Erste bejelentette: a George teljesíti a PSD2 követelményeit és felkészítették a platformot a fintech startupok csatlakozására. Sajnos egyelőre nem itthon, hanem Szlovákiában.
A George egy olyan nyitott banki platform, amire az interneten keresztül fintech startupok, harmadik feles szolgáltatók gyorsan és egyszerűen rácsatlakozhatnak saját fejlesztéseikkel, megoldásaikkal.
George lenne Európa banki iTunes áruháza
Az Erste Csoport célja, hogy a digitális banki platformon, a George-on keresztül a felhasználók mindenféle igényét kielégítő szolgáltatások elérhetők legyenek. A társaság terve ambíciózus, az európai digitális banki tér iTunes áruházává tennék a George-ot – mondta pár hónappal ezelőtt Peter Bosek, az Erste Group lakossági üzletág vezetője.
1 millió felhasználója van az Erste új digitális banki platformjának. Hello George!
Az Erste bejelentette, a George-ot felkészítették arra is – összhangban a 2018. január 13. napjától kötelezően alkalmazandó PSD2-vel -, hogy ún. API hozzáféréseken keresztül a külső szereplők egyszerűen csatlakozhassanak a folyószámlavezető rendszerhez. Az API portál először a cseh Erste Banknál indult el, amiről 2016-ban írtunk.
Gyors testreszabás a mini applikációkkal
A George ún. plug-in-ok (mini applikációk) széles skáláját biztosítja, melyeket az ügyfelek szabadon ki-be kapcsolhatnak. Az egyik ilyen mini applikáció segítségével a felhasználók akár hét évre visszamenőleg is értékelhetik anyagi helyzetüket, elemezhetik kiadásaikat, bevételeiket.
Az elfoglalt, túlhajszolt, vagy csak szétszórt ügyfelek körében népszerű lehet a Remember2Pay funkció. Ez a mini applikáció figyelmezteti a fogyasztókat a közelgő számlafizetési határidőre. A felhasználó előre beállíthat fizetési feladatokat, eseményeket és a „Watchdog” riasztást küld, amikor tennivaló van. Számos plug-in díjmentes és vannak olyanok, amelyek eseti, vagy havi szolgáltatási díj megfizetése mellett érhetők el.
A George a nyitott platform megközelítésével azt szeretné elérni, hogy a fintech startupok fejlesztései, mini applikációi is elérhetők legyenek a banki ügyfeleknek.
Bejött az Erste Banknak a piactér alapú modell
Ausztriában és Csehországban immár 2 millió felhasználó veszi igénybe a George szolgáltatásait. Az eddigi tapasztalatok alapján a piactér modell vonzónak bizonyult. A fogyasztók nagy lelkesedéssel próbálgatják a platform különféle lehetőségeit és a mini applikációkat.
A felhasználók a George bevezetése óta 210.000 alkalommal aktiváltak mini applikációkat, hogy saját igényeikre szabhassák pénzügyeiket.  Az Erste Bank szándéka, hogy a közép-kelet-európai régió hét országában élő mintegy 16 millió ügyfele számára a digitális bankolás újfajta élményét biztosítsa a George-on, illetve a George-ra rátelepült fintech startupokon keresztül.
Az Erste Bankhoz kapcsolódó további cikkek a FinTechZone-on:
Így nyithatsz számlát video chaten keresztül az Erste-nél! – 2017.01.26.
Új számlát nyitnál? Bankot váltanál? Nincs időd elmászni a bankba? Munka után beugranál a banfiókba, de az zárva van? No para, menj haza, és nyiss számlát 10 perc alatt a kanapéról! Az Erste Banknál már ez is lehetséges. Igaz, egyelőre csak Ausztriában. Elindult a video chat-en keresztüli bankszámlanyitás a sógoroknál.
← Egy presszókávé áráért kínál napi utasbiztosítást a fintech startup, a Revolut Megvan a nyertes, aki felépítheti Magyarország szupergyors, azonnali fizetési rendszerét →
A bankszektorban nevelkedett. Miután felépített egy-két “kártyavárat” (értsd: kártya üzletágat), szakmai életének egyik legizgalmasabb kalandjában vett részt: egy zöldmezős banképítésben. Töretlenül hisz abban, hogy lehet szerethető digitális pénzügyi szolgáltatásokat fejleszteni és abban, hogy a digitális térben a digitális “Én”-hez igazodó szolgáltatások és ügyfélutak lehetnek a nyerők. Lelkesedését és kreatív énjét 2017 tavasza óta a bankszektoron kívül mobilizálja. #femtech, #hunfemtech
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
A magyar kisvállalkozások négyötöde tesz a környezete védelméért
PastPay: “2 éven belül Európa meghatározó B2B BNPL szolgáltatójává szeretnénk válni”
Készül az egységes európai Digitális Személyazonosító Tárca
Tűt a szénakazalban: adattól az obszervabilitásig
Ők készítik a digitális euró prototípusait
Közös bankfiókot nyitnak a bankok
Egyre közelebb a “láthatatlan fizetés” megvalósítása. Szupertárca, beyond banking és nyílt bankolás a küszöbön
Régiós szinten is átlag feletti Magyarország digitális fizetési indexe
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.